આર્જેન્ટિના અને તુર્કીનાં ચલણો ધરાશાયી થવાથી વૈશ્વિક ચલણોને અસર થઈ છે. અમેરિકા અને ચીન વચ્ચે વેપારયુદ્ધની ચિંતા પણ અસર કરી રહી છે. આર્જેન્ટિનાના પૈસો અને તુર્કીના લીરામાં ચાલુ વર્ષે અત્યાર સુધી ડોલર સામે અનુક્રમે 52 ટકા અને 42 ટકાનો કડાકો બોલાયો છે. ઇન્ડોનેશિયાનો રૂપિયા બે દાયકામાં સૌથી નીચા સ્તરે પટકાયો છે. આયાત બિલમાં વધારાથી ભારતની નાણાકીય સ્થિતિને નેગેટિવ અસર થાય છે અને તેનાથી વધુ ઋણ લેવું પડે છે. તેના પગલે ઊંચું ઋણ ધરાવતા દેશો માટે વૈશ્વિક રોકાણકારોના વિશ્વાસને ફટકો પડી શકે છે.